Shingni Nbat Hte Ahpum La Na ngu ai Shingni Nbat IDPs garum shingtau komiti ni
Shingni Nbat Hte Ahpum La Na ngu ai Shingni Nbat IDPs garum shingtau komiti ni
Ahmoon Li
Shingni Nbat Hte Ahpum la Na nga ai MTV karaoke hpe Shingni Nbat IDPs garum shingtau komiti hku nna June Shata (9) ya kaw na Mung shawa hpang de shara sa wa na re lam chye lu ai.
MTV ap nawng kyu hpyi hpawng hpe gaw June (8) ya hta Manau Wang kata kaw nga ai Mawnaw U Yin lusha seng kaw glaw mat wa ai. Ndai MTV hte seng nna Shingni Nbat IDPs garum shingtau komiti a Ningtau hpa-awn rai nga ai Rev. Lamyang Tu hkawng gaw ya na hku tsun ai. “ Hpyen Yen hkrum taw ai hpe tsun mayu ai maga mi hta anhte myu sha ni yawng myit dum nga ai shanhte hpe pawnba na matu galoi shagu nga ga ai , nanhte hkrai sha n re , nanhte hpang kaw anhte mung rau sha hkam sha ai, anhte hte Karai Kasang gaw galoi mung nga ai hpe tsun mayu ai. Matut nna Ndai MTv kaw nna lu wa ai ja gumhpraw ni hpe anhte a garum shingtau ai lamang ni hte matu jai lang mat na re”.
Ndai MTV hta gaw Mahkawn buk 8 lawm nna G Zungki, Ah Tang hte JZ Dau Lum ni kaw nna hkrang shapraw da ya ai. Maran Seng Naw, Ah ba di, Ong Lar, Nor Ni, Ting Luk hte Shingni Nbat music group ni kaw nna mahku n sen ni hte shang lawm garum da ai. Endeavour hte Essential Music Band ni kaw nna mung dum shapyaw ai lam hte madi shadaw da ya ai.
kac_Latn kac_Latn wol_Latn kac_Latn kac_Latn kac_Latn